**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO VIEŠOSIOS ĮSTAIGOS „LAIPTAI Į VILTĮ“, KURIOS DALININKĖ YRA KĖDAINIŲ RAJONO SAVIVALDYBĖ, VADOVO 2017 METŲ VEIKLOS ATASKAITAI**

2018 m. kovo 20 d. Nr. SP-44

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Kėdainių rajono savivaldybės tarybos veiklos reglamento, patvirtinto Kėdainių rajono savivaldybės tarybos 2011 m. gegužės 13 d. sprendimu Nr. TS-145 ,,Dėl Kėdainių rajono savivaldybės tarybos veiklos reglamento tvirtinimo“, 200 punktu, Kėdainių rajono savivaldybės taryba n u s p r e n d ž i a:

Pritarti viešosios įstaigos „Laiptai į viltį“, kurios dalininkė yra Kėdainių rajono savivaldybė, vadovo 2017 metų veiklos ataskaitai (pridedama).

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Audronė Stadalnykienė Ovidijus Kačiulis Evaldas Vaicekavičius

2018-03- 2018-03- 2018-03-

Rūta Švedienė

2018-03-

PRITARTA

Kėdainių rajono savivaldybės tarybos

2018 m. kovo d. sprendimu Nr. TS-

**VIEŠOSIOS ĮSTAIGOS „LAIPTAI Į VILTĮ” VADOVO 2017 METŲ VEIKLOS ATASKAITA**

**I SKYRIUS**

**BENDRA INFORMACIJA APIE ĮSTAIGA**

1. Įstaigos pavadinimas – viešoji įstaiga „Laiptai į viltį“ (toliau – Viešoji įstaiga). Viešoji įstaiga įsteigta 2001 m. gruodžio 1 d., įregistruota Juridinių asmenų registre, kodas 161645867.

2. Viešosios įstaigos adresas: Didžioji g. 21, LT-57255 Kėdainiai.

3. Viešosios įstaigos veiklos sritis – vaikų ir jaunimo užimtumas.

4. Viešosios įstaigos direktorius – Norbertas Martinkus.

**II SKYRIUS**

**VIEŠOSIOS ĮSTAIGOS DALININKAI IR JŲ ĮNAŠAI**

5. Viešosios įstaigos steigėjai: Kėdainių rajono savivaldybės taryba ir Kėdainių Šv. Juozapo parapija.

6. Dalininkų įnašai: 2017 m. pradžioje ir pabaigoje Kėdainių rajono savivaldybės įnašo turtu vertė – 549,41 Eur; Kėdainių Šv. Juozapo parapijos įnašo turtu vertė – 48 791,42 Eur.

**III SKYRIUS**

**ĮSTAIGOS VEIKLOS TIKSLAI, POBŪDIS, VEIKLOS REZULTATAI**

**7. Viešosios įstaigos „Laiptai į viltį“ veiklos pobūdis** – vaikų ir jaunimo užimtumas. Pagrindinis veiklos **tikslas** – sudaryti sąlygas vaikų ir jaunimo pažinimo, lavinimo(si) ir saviraiškos poreikių tenkinimui bei socializacijai, socialinių įgūdžių ugdymui(si), įsitraukimui į visuomeninę veiklą, skatinant veikloje dalyvauti mažiau galimybių turintį ir/ar jaunimo organizacijoms nepriklausantį ir kitoje prasmingoje veikloje nedalyvaujantį jaunimą. Įgyvendinant minėtą tikslą, ypatingas dėmesys skiriamas Viešosios įstaigos darbuotojų, vaikų ir jaunuolių, jų šeimos narių bei jaunuolio ugdymo įstaigos tarpusavio ryšio stiprinimui, tarpinstituciniam bendradarbiavimui, darbuotojų komandinio darbo plėtrai, produktyviam bendravimui ir bendradarbiavimui tarp visų Viešosios įstaigos bendruomenės narių.

***Pav.*** *Viešosios įstaigos veikla*

Siekdama užsibrėžto tikslo, Viešoji įstaiga savo veiklą 2017 m. vykdė šiomis **kryptimis:**

**1 kryptis** – Vaikų dienos centro veikla. Vaikų dienos centre (toliau – VDC) teikiamos socialinės ir ugdymo(si) paslaugos. Tai vaikų, paauglių ir jaunuolių (7˗15 metų) užimtumas prasminga veikla, jų socialinių įgūdžių ugdymas ir palaikymas.

**2 kryptis** – Atvira ir saugi erdvė, kurios pagrindinis tikslas – sudaryti sąlygas jaunimo individualiam ugdymui(si), augimui ir bendravimui orientuojantis į jaunų žmonių poreikius, skatinant į prasmingą veiklą įsitraukti mažiau saviraiškos galimybių turinčius jaunuolius.

**3 kryptis** – Savanorystės skatinimas. Sudaromos sąlygos jauniems žmonėms dalyvauti savanoriškoje veikloje ir įgyti asmeninių, socialinių, profesinių kompetencijų ir darbo patirties. Jauni žmonės skatinami dalyvauti jų poreikius atitinkančiose, padedančiose išreikšti save ir skatinančiose asmeninį tobulėjimą veiklose.

**8. Veiklos rezultatai:**

**Vaikų dienos centro** pagrindinė funkcija – padėti visų amžiaus ir socialinių grupių vaikams integruotis į visuomenės gyvenimą, teikiant socialines ir ugdymo(si) paslaugas, formuojant vaikų kasdieninio gyvenimo įgūdžius, puoselėjant lietuviškas tradicijas, tautines bei pilietines vertybes. Per 2017 m. VDC apsilankė 26 vaikai, kurių didžiausią skaičių sudarė vaikai iš socialinę atskirtį išgyvenančių bei mažiau galimybių turinčių socialinės rizikos šeimų. VDC lankantiems vaikams buvo teikiama kompleksinė pagalba: pagalba ruošiant pamokas, lavinami asmeninės higienos įgūdžiai, laisvalaikio užimtumas, socialinių įgūdžių ugdymas, žalingų įpročių prevencija ir kt. 2017 m. VDC organizuoti įvairaus pobūdžio renginiai: ekskursijos, turistiniai žygiai, religiniai dvasiniai renginiai, susitikimai ir kt.

Viešosios įstaigos vadovas ypatingą dėmesį, organizuojant VDC veiklą, skiria vaikų ir jų šeimos narių santykių stiprinimui. 2017 m. buvo suorganizuotas vienas VDC vaikų tėvų susirinkimas, organizuota Atvirų durų diena, šeimų nariai buvo kviečiami į renginius, organizuoti individualūs pokalbiai. 2017 m. įgyvendinti projektai: sveikatingumo projektas „Brangink sveikatą“, vaikų vasaros užimtumo programa „Keliauk, išbandyk, pažink save“, kuriuos finansavo Kėdainių rajono savivaldybės administracija.

Įstaigos vadovas inicijuoja tarpžinybinį bendradarbiavimą, kuris labai svarbus, siekiant užtikrinti vaiko sėkmingą socializaciją. 2017 m. bendradarbiauta su Kėdainių rajono savivaldybės administracijos Vaiko teisių apsaugos skyriumi, Kėdainių rajono savivaldybės jaunimo reikalų koordinatoriumi, Kėdainių pagalbos šeimai centro Vaikų dienos centru, Kėdainių Policijos centru, Kėdainių krašto muziejumi, Kėdainių rajono savivaldybės Mikalojaus Daukšos viešąja biblioteka, Kėdainių dekanato Šeimos centru, Kėdainių Šv. Juozapo parapijos organizacija „Caritas“, viešąja įstaiga „Maisto bankas“, Kėdainių rajono Moterų krizių centru, Kėdainių bendruomenės socialiniu centru.

Vykdant VDC veiklą yra pastebimi teigiami vaikų ir paauglių elgesio pokyčiai. Ugdomi lankytojų socialiniai, darbiniai įgūdžiai, stiprėja jų pasitikėjimas savimi, didėja savęs ir kitų bendraamžių supratimas ir tolerancija.

**Atvirojoje jaunimo erdvėje** kuriama saugi ir palanki aplinka, kurioje jauni žmonės gali saugiai (be smurto, kvaišalų) leisti laiką. Erdvėje jauniems žmonėms sudaryta galimybė įgyvendinti jiems svarbias idėjas, užsiimti veikla pagal poreikius. Atvirojoje jaunimo erdvėje (toliau – AJE) veikla organizuojama remiantis atvirojo darbo su jaunimu ir neformalaus ugdymo principais. Jaunuoliams, kurie sprendžia sudėtingus paauglystės iššūkius, teiktos individualios konsultacijos, vykdyti asmeninio palaikymo ar palydėjimo susitikimai, pokalbiai. Užtikrinant savalaikę ir tikslinę pagalbą jaunuoliui sėkmingai bendradarbiaujama su Kėdainių rajono savivaldybės administracija, rajono NVO, dirbančiomis su vaikais ir jaunimu, Kauno arkivyskupijos Jaunimo centru, Kėdainių švietimo pagalbos tarnyba.

2017 m. įgyvendintas AJE veiklos projektas „Veikime kartu“, kurį finansavo Kėdainių rajono savivaldybės administracija.

**Savanoriška veikla.** 2017 m. buvo organizuotas 1 seminaras, kuriame dalyvavo 18 jaunuolių. Mokymuose dalyvavę jaunuoliai savanoriavo vaikų dieninėje stovykloje, Kėdainių dekanato jaunimo dienos šventėje, kituose Viešosios įstaigos ir Kėdainių dekanato organizuotuose renginiuose. Iš viso savanoriškoje veikloje dalyvavo 15 jaunuolių.

**9. Veiklos rezultatų įvertinimas.** 2017 m. veiklos įvertinimas pagal išsikeltus kiekybinius kriterijus:

**lentelė. Veiklos rezultatų rodikliai 2017 m.**

|  |  |  |  |
| --- | --- | --- | --- |
| **EEl.**  **Nr.** | **Kriterijus** | **Planuotas rezultatas** | **Pasiektas rezultatas** |
| 1. | Sukurta Įstaigos internetinė svetainė | 1 | [www.kedainiaijuozapas.lt](http://www.kedainiaijuozapas.lt)  [www.facebook.com/juozapoparapija](http://www.facebook.com/juozapoparapija) |
| 22. | Parengtų ir rajono spaudoje publikuotų informacinių straipsnių skaičius | 2–3 | Laikraštyje „Rinkos aikštėje“ publikuoti 2 straipsniai apie vykusią vaikų vasaros stovyklą ir projektinę veiklą. |
| **3**  3. | Parengtų video reportažų Kėdainių krašto TV ir kabelinės televizijos „Balticum“ rajono televizijos žinių laidose apie Įstaigos veiklą skaičius | 2–3 | Parengti 2 video reportažai: apie Jaunimo dienų šventę ir apie sporto šventę „Bebro dantis“. |
| 4. | Vaikų dienos centrą lankančiųjų skaičius | 25–30 | 2017 m. VDC lankė 26 vaikai ir paaugliai. |
| 5. | VDC lankančių vaikų iš socialinės rizikos šeimų dalis (procentais) | 50 proc. | 75 proc. VDC lankančių vaikų buvo iš socialinės rizikos šeimų. |
| 6. | Šeimų, kurioms suteikta socialinė pagalba, skaičius | 3–5 | Tiesioginė kompleksinė pagalba suteikta 6 šeimoms. |
| 7. | Suorganizuotų valstybinių, kalendorinių ir kultūrinių renginių skaičius | 5–7 | Suorganizuoti 7 renginiai:   * Laisvės gynėjų pagerbimo minėjimas; * Užgavėnių šventė; * Kėdainių dekanato jaunimo šventė „Tiesa padarys jus laisvus“; * Piligriminis žygis Kaulakiai-Šiluva; * Šv. Valentino diena „Krisk į meilę“; * Tarptautinė tolerancijos diena; * Popietė „Pabūkime kartu“. |
| 8. | Suorganizuotų aplinkos švarinimo akcijų skaičius | 2–3 | Organizuotos 2 aplinkos tvarkymo talkos:   * Akcija DAROM`2017; * Apleistų kapų tvarkymo talka. |
| 9. | Suorganizuotų sveikos gyvensenos propagavimui ir žalingų įpročių prevencijai skirtų renginių skaičius | 4 | Organizuoti 5 renginiai:   * Akcija „Nerūkau ir tau nepritariu“; * Apvalaus stalo diskusija: Ar žalingi įpročiai ˗ mano draugai?“; * Sveikų patiekalų pristatymas „Mano sveikas patiekalas“; * Paskaita „Užkrečiamų ligų ir traumų profilaktika“; * Stalo teniso turnyras. |
| 10. | Jaunų asmenų, užimtų prasminga veikla, skaičius | 20–30 | 2017 m. AJE apsilankė 41 unikalus lankytojas. |
| 11. | Atlikta apklausa, siekiant išsiaiškinti jaunimo poreikius | 1 | Atlikta jaunimo apklausa, siekiant išsiaiškinti jaunimo poreikius AJE veiklai organizuoti. |
| 12. | Organizuotų veiklų, atsižvelgiant į jaunimo poreikius, skaičius | 3 | Organizuotos 4 veiklos, atsižvelgiant į jaunimo poreikius:   * Sporto šventė „Bebro dantis“; * Žygis pėsčiomis po Kėdainius su istorike A. Pečiulyte; * Dviračių žygis po Kėdainių apylinkes; * Susitikimas˗pokalbis su rajono policijos komisariato specialiste tema „Mano teisės ir pareigos“. |
| 13. | Parengtų ir įgyvendintų projektų, skirtų jaunimo ugdymui(si) laisvalaikiu, skaičius | 1–2 | Įgyvendinti 3 projektai:   * Sveikatingumo projektas „Brangink sveikatą“; * Vaikų vasaros dieninės stovyklos programa „Keliauk, išbandyk, pažink save“; * AJE veiklos projektas „Veikime kartu“. |
| 14. | Į projektų veiklas įtrauktų jaunų žmonių skaičius | 30–40 | Projektų veiklose dalyvavo 259 jauni žmonės. |
| 15. | Parengtas Įstaigos savanoriškos veiklos plėtros planas | 1 | Planas neparengtas. |
| 16. | Savanoriškoje veikloje dalyvaujančiųjų skaičius | 7–10 | Savanoriškoje veikloje dalyvavo 15 jaunuolių. |
| 17. | Suorganizuotų jaunimo lyderių mokymų skaičius | 1–2 | Suorganizuotas 1 jaunimo lyderių ugdymo seminaras. |
| 18. | Dalyvavusiųjų mokymuose skaičius | 10–15 | Mokymuose dalyvavo 18 jaunuolių. |

**IV SKYRIUS**

**ŽMONIŠKŲJŲ IŠTEKLIŲ VALDYMAS**

**10. Darbuotojų funkcijos.** Viešojoje įstaigoje darbuotojų funkcijos, teisės ir pareigos yra reglamentuotos įstaigos vidaus tvarkos ir darbo tvarkos taisyklėse, įstaigos vadovo parengtuose ir patvirtintuose pareigybės aprašymuose. Pagal Viešosios įstaigos organizacinę struktūrą įstaigos vadovas atsakingas už įstaigos valdymą ir finansinę veiklą, finansininkas atsakingas už įstaigos finansinę veiklą ir atskaitomybę, jaunimo darbuotojas atsakingas už darbą su vaikais ir jaunimu.

2017 m. dirbo 3 darbuotojai: direktorius (0,5 etato), finansininkas (0,5etato), jaunimo veiklos organizatorius (1 etatas). Darbuotojų išsilavinimas: aukštasis universitetinis – 2, aukštasis neuniversitetinis – 1.

**11. Kvalifikacijos tobulinimas.** Viešojoje įstaigoje nuolat yra sudaromos galimybės darbuotojams kelti kvalifikaciją. Jaunimo veiklos organizatorė 2017 m. dalyvavo 7 jaunimo darbuotojo kvalifikacijos kėlimo kursuose.

**12. Veiklos vertinimas.** Viešosios įstaigos veiklos vertinimą atlieka įstaigos dalininkai. 2017 m. įstaigos veikla įvertinta pakankamai gerai.

**13. Darbo aplinka.** Viešojoje įstaigoje yra dirbama su vaikais ir paaugliais iš socialinės rizikos šeimų, kurie turi mažiau galimybių gyventi pilnavertį gyvenimą. Su vaikais ir jaunimu dirba tik vienas jaunimo veiklos organizatorius. Jam talkina įstaigos vadovas, savanoriai. Viešosios įstaigos vadovas organizuoja kassavaitinius įstaigos darbuotojų pasitarimus, kurių metu aptariamos vykusios ir planuojamos veiklos, analizuojamos problemos, priimami sprendimai.

**V SKYRIUS**

**FINANSŲ IŠTEKLIŲ VALDYMAS**

**14. Biudžetas.** Viešosios įstaigos finansai valdomi vadovaujantis patvirtinta Apskaitos politika bei patvirtintu Biudžeto sudarymo, vykdymo ir ataskaitinių rinkinių rengimo tvarkos aprašu, LR teisės aktais ir kitais norminiais dokumentais.

2017 m. Viešosios įstaigos biudžetas buvo sudarytas iš įstaigos dalininkų tikslinių lėšų: Kėdainių rajono savivaldybės biudžeto lėšų, skirtų Vaikų ir jaunimo užimtumo 2017 metų programos vykdymui (14 100,0 Eur, iš jų darbo užmokesčiui 10 000,0 Eur, socialinio draudimo įmokos 3 200,0 Eur, veiklai 900,0 Eur), Kėdainių Šv. Juozapo parapijos lėšų, skirtų įstaigos išlaikymui, komunalinių paslaugų apmokėjimui (12 320,0 Eur, iš jų infrastruktūros išlaikymui 11 131,0 Eur, veiklai 1 011,0 Eur), programinių, projektinių lėšų (2 200,0 Eur).

Viešosios įstaigos **sąnaudos** per 2017 metus – 25 257,0 Eur, iš jų:

* išlaidos darbo užmokesčiui 13 380,0 Eur;
* sąnaudos įstaigos valdymo išlaidoms – 11 877,0 Eur.

**15. Turto administravimas.** Viešajai įstaigai panaudos sutartimi perduotas valdyti Kauno kurijai priklausantis pastatas Didžiojoje g. 21, Kėdainiuose. Patalpų plotas 371,18 kv.m. Viešojoje įstaigoje formuojama finansų politika, suburta viešųjų pirkimų organizavimo komisija, turto nurašymo komisija, sudaryta turto inventorizacijos komisija, kuri kiekvienų metų pabaigoje vykdo turto inventorizaciją.

**VI SKYRIUS**

**DUOMENYS APIE ĮSTAIGOS VADOVĄ**

**16.** Viešosios įstaigos „Laiptai į viltį“ 2016 m. gruodžio 21 d. dalininkų susirinkimo nutarimu (2016 m. gruodžio 21 d. protokolas Nr. 4) įstaigos direktoriumi 0,5 etato paskirtas Norbertas Martinkus. Kontaktai: el. p. [norbismartis@gmail.com](mailto:norbismartis@gmail.com); tel. (8 347) 60 962, 8 601 64444.

**VII SKYRIUS**

**ĮSTAIGOS DALYVAVIMAS PROJEKTUOSE IR PROGRAMOSE**

**17. Projektai.** 2017 m. parengti ir įgyvendinti 3 vaikų ir jaunimo užimtumui skirti projektai. Projektai finansuoti Kėdainių rajono savivaldybės biudžeto lėšomis:

* Vaikų vasaros užimtumo programa „Keliauk, išbandyk, pažink save“, skirta 1 000,0 Eur;
* Sveikos gyvensenos stiprinimo projektas „Brangink sveikatą“, skirta 400,0 Eur;
* Atvirosios jaunimo erdvės veiklos projektas „Veikime kartu“, skirta 800,0 Eur.

**VIII SKYRIUS**

**ĮSTAIGOS PROBLEMOS IR JŲ SPRENDIMAS**

**18. Problemos ir jų sprendimas.** Kad Viešosios įstaigos veikla vyktų sklandžiai, reikalinga padidinti darbuotojų, dirbančių su vaikais ir jaunimu, skaičių. Vienas jaunimo veiklos organizatorius nėra pajėgus dirbti Vaikų dienos centre ir Atvirojoje jaunimo erdvėje. Tokiu atveju, vykdoma veikla dažnai lieka momentinė, nėra tęstinumo, sprendžiamos problemos tik iš dalies. Taip pat trūksta ir priemonių, skirtų įvairiapusiam jaunimo užimtumui užtikrinti. Minėtas problemas galima spręsti tik turint pakankamą Viešosios įstaigos finansavimą. Priemones, reikalingas vaikų ir jaunimo užimtumo organizavimui, galima įsigyti rengiant ir įgyvendinant projektus. Darbuotojų skaičiaus padidinimui ir jų išlaikymui daugiau dėmesio ir lėšų turėtų skirti Viešosios įstaigos dalininkai. Viešoji įstaiga turi galimybę pritraukti savo veiklos vykdymui 2 proc. mokėtino GPM.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės tarybai

**AIŠKINAMASIS RAŠTAS**

**DĖL PRITARIMO VIEŠOSIOS ĮSTAIGOS „LAIPTAI Į VILTĮ“, KURIOS DALININKĖ YRA KĖDAINIŲ RAJONO SAVIVALDYBĖ, VADOVO 2017 METŲ VEIKLOS ATASKAITAI**

2018-03-06

Kėdainiai

**Parengto sprendimo projekto tikslai ir uždaviniai**

Pritarti sprendimo projektui – pritarti viešosios įstaigos „Laiptai į viltį“, kurios dalininkė yra Kėdainių rajono savivaldybė, vadovo 2017 metų veiklos ataskaitai.

**Sprendimo projekto esmė**

Vadovaujantis Kėdainių rajono savivaldybės mero 2012 m. gruodžio 6 d. potvarkiu MP1-61 „Dėl savivaldybės viešųjų įstaigų vadovų rekomendacinio ataskaitų plano patvirtinimo“ parengta viešosios įstaigos „Laiptai į viltį“, kurios dalininkė yra Kėdainių rajono savivaldybė, vadovo 2017 metų veiklos ataskaita, kurioje pateikti įstaigos veiklos tikslai, rezultatai, informacija apie žmogiškųjų išteklių ir finansų valdymą, įstaigos problemas.

**Lėšų poreikis (jeigu sprendimui įgyvendinti reikalingos lėšos)**

Sprendimo įgyvendinimui lėšos nereikalingos.

**Laukiami rezultatai:**

Išanalizuota viešosios įstaigos „Laiptai į viltį“ vadovo 2017 metų veiklos ataskaita.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(jaunimo reikalų koordinatorė) Audronė Stadalnykienė